Storveidīgās

**Storveidīgās** jeb **storveidīgo zivju kārta** (*Acipenseriformes*) ir viena no starspurzivju klases (*Actinopterygii*) kārtām, kas pieder Skrimšļa ganoīdzivju (*Chondrostei*) apakšklasei. Starp mūsdienu starspurzivīm tā izceļas ar daudzām arhaiskām morfoloģiskām iezīmēm. Uz heterocerkālās astes spuras augšējās daivas ir ganoīdās zvīņas. Daļai sugu sīkas zvīņas klāj visu ķermeni. No saaugušām zvīņām veidojas lielas kaula plātnītes ar sarežģītu reljefu, kas uz ķermeņa izvietojas piecās gareniskās rindās. Tāpat saglabājas ar blīvu apvalku klāta labi attīstīta horda. Šīm zivīm nav skriemeļu ķermeņu (to aizmetņi bija dažām fosilajām formām), bet tā vietā attīstās skrimšļa augšējie un apakšējie (hemālie) loki. Smadzeņu kapsula (endokrānijs) viscaur veidota no skrimšļa, kaut arī fosilajām triasa formām tā ir pārkaulota. Vairāk vai mazāk ir attīstīts izstiepts purns (rostrums). Senajām formām tā nebija. Skrimšļa galvaskausa virspusi klāj no daudziem segkauliem veidota bruņa. Mute atrodas galvas apakšpusē. To apņem mīkstas, izstiepjamas lūpas. Žokļu loks pārsvarā paliek no skrimšļa. Žokļa-priekšžokļa segkauls pieaug pie aukslēju kvadrātskrimšļa, bet zobu kauls - pie mekeļskrimšļa. Pie mutes atrodas taustekļi, kas klāti ar jūtīgiem ķermenīšiem. Pāra spuru skeletā ir labi attīstītas radiālijas. Žaunu vāku augšdaļā daudzām formām saglabājas šļāktuvīšu rudimenti. Sirdī ir attīstīts arteriālais konuss, bet zarnā spirāliskais vārstulis. Storveidīgās zivis ir pazīstamas no triasa perioda. Acīm redzot tās nekad nav bijušas lielā skaitā. Kādreiz stores (*Acipenser sturio*) dzīvoja arī Latvijas upēs, bet pašlaik tās ir retas caurceļotājas Baltijas jūrā. Ir bijuši mēģinājumi Latvijas upēs aklimatizēt sterletes (*Acipenser ruthenus*), taču būtiski rezultāti nav gūti.

## Sistemātika
Mūsdienās ir zināmas 25 storveidīgo sugas, kas iedalītas 2 dzimtās. Tās izplatītas vienīgi ziemeļu puslodē. Šeit atspoguļotā sistemātika tiek balstīta uz Miko Hāramo, Neslona, Grandes un Vilsona 2016, kā arī Van der Lāna 2016. darbiem.

* **kārta:** **Acipenseriformes** Berg 1940
** ģints: †*[[Hesperopsephurus]]* Nesov 1997
** ģints: †*[[Neochallaia]]* Rusconi 1949
** ģints: †*[[Psephuroides]]* Nesov 1997
** **dzimta:** †**[[Errolichthyidae]]** Lehman 1952
*** ģints: †*[[Errolichthys]]* Lehman 1952
*** ģints: †*[[Psilichthys]]* Hall 1900 non Steindachner 1907
** **apakškārta:** †**[[Chondrosteoidei]]**
*** **dzimta:** †**[[Chondrosteidae]]** Huxley 1861 
**** ģints: †*[[Chondrosteus]]* Agassiz 1843 ex Egerton 1858
**** ģints: †*[[Eochondrosteus]]* Lu, Li & Yang 2005
**** ģints: †*[[Gyrosteus]]* Morris 1854
**** ģints: †*[[Strongylosteus]]* Egerton 1858
** **apakškārta:** †**[[Peipiaosteoidei]]** Grande & Bemis 1996
*** **dzimta:** †**[[Peipiaosteidae]]** Liu & Zhou 1965
**** ģints: †*[[Gualolepis]]* Lopez-Arbarello, Rogers & Puerta 2006
**** **apakšdzimta:** †**[[Spherosteinae]]** Grande & Bemis 1996
***** ģints: †*[[Sphenosteus]]* Jakovlev 1968
***** ģints: †*[[Yanosteus]]* Jin et al. 1995
**** **apakšdzimta:** †**[[Peipiaosteinae]]** Liu & Zhou 1965 
***** ģints: †*[[Peipiaosteus]]* Liu & Zhou 1965 
***** ģints: †*[[Stichopterus]]* Reis 1909
** **apakškārta: [[Acipenseroidei]]** Grande & Bemis 1996
*** **dzimta: [[Polyodontidae]]** Bonaparte 1838 (Airdeguņu dzimta)
**** **apakšdzimta:** †**[[Protopsephurinae]]** Grande & Bemis 1996
***** ģints: †*[[Protopsephurus]]* Lu 1994
**** **apakšdzimta** †**[[Paleopsephurinae]]** Grande & Bemis 1996
***** ģints: †*[[Paleopsephurus]]* MacAlpin 1941a
**** **apakšdzimta** **[[Polyodontinae]]** Grande & Bemis 1991 non Pflugfelder 1934
***** ģints: †*[[Crossopholis]]* Cope 1883
***** ģints: *[[Polyodon]]* Lacépède 1797 (Airdegunes)
***** ģints: *[[Psephurus]]* Günther 1873 (Ķīnas airdegunes)
*** **dzimta: [[Acipenseridae]]** Bonaparte 1831 sensu Bemis et al. 1997 (Storu dzimta)
**** ģints: †*[[Dinectus]]* Rafinesque 1818
**** ģints: †*[[Protoscaphirhynchus]]* Wilimovsky 1956
**** **apakšdzimta: †[[Priscosturioninae]]** Grande & Hilton 2009
***** ģints: †*[[Priscosturion]]* Grande & Hilton 2009
**** **apakšdzimta: [[Acipenserinae]]** Bonaparte 1831
***** ģints: *[[Acipenser]]* Linnaeus 1758 (Stores)
***** ģints: *[[Huso]]* J. F. Brandt & Ratzeburg 1833 (Belugas)
**** **apakšdzimta: [[Scaphirhynchinae]]** Gill 1890 
***** ģints: *[[Scaphirhynchus]]* Heckel 1835 (Lāpstdeguņi)
***** ģints: *[[Pseudoscaphirhynchus]]* Nikolskii 1900 (Lāpstdegunstores)

(†) - izmirušu organismu grupa.

## Atsauces

## Ārējās saites
*Access Science: Acipenseriformes
*EOL: Acipenseriformes &mdash; Overview Anchovies and Herrings